text: Gæve Give-kvinder hjælper hjemløse
  02 februar 2012 kl. 17.44
  I disse dage er det meget koldt at overnatte i det fri. To kvinder på Give-egnen har sat sig for at skaffe de hjemløse noget varmt - og det har de gjort i dag.
  Anja Pedersen har sammen med sin veninde Dorthe Hansen ringet Give rundt for at samle ind.   
  Der er mange i Give, der hjælper med et bidrag. Det, der skal varme de hjemløse, ender i Vejle på Cafe Parasollen, så der bliver samlet op undervejs. 
    
  Det er ikke tøj alt sammen. Der skal også bruges noget til varm kaffe eller kakao og lune sokker til kolde tæer. Det bliver hentet hos Rema 1000 i Jelling og flere store supermarkeder og specialbutikker i Vejle har også givet et bidrag.
  